Jeg forstår din bekymring, for din søn har fundet en, som ganske rigtigt er glad for hans penge og mange gaver. Desværre er jeg enig med dig i, at det får en brat slutning. Med hensyn til om du skal blande dig eller ej, har du sagt til din søn, hvad du mener om hans kæreste, og mere kan du ikke gøre. Vores børn skal selv lære af deres fejl, og vi kan ikke altid redde dem. På et tidspunkt vil din søn vågne op, og han kan tage sin viden med sig, når han møder en ny kvinde. Det er dyre lærepenge, men hvis han ikke vil lytte, må han tage konsekvensen.